open-index/open-wikipedia-markdown huggingface dataset:
IPv4

IP protokolu (Internet Protokol), kompüterlərin İnternet-i əmələ gətirərkən istifadə etdikləri ünvanlama protokolu olmaqla biryerdə, lokal şəbəkədə (local network, Local Area Network, LAN) İnternetə bağlı olmadan da istifadə edilə bilinər.

Hal-hazırda bu protokolun ən çox istifadə edilən versiyası IPv4 – dür, 4 bölümlü olduğu üçün IPv4 deyilir (xxx.xxx.xxx.xxx). Yaxın zamanlarda IPv6 (IP version 6) – nın istifade edilməsi planlanır və bu barədə sınaqlar edilir. IPv6 – ya keçilmək istəmənin səbəbi kompüter və İnternetin istifade edilməyə başlanmasının artması səbəbiylə İnternetdəki hər kompüterə fərqli IP verəməyəcək hala gəlməsidir. Həmçinin IPv4-ün bu duruma gəlməsi mobil əlaqələri də imkansız edir.
## Tarix
İnternet Protokolunun 4-cü versiyası (IPv4) IETF nəşri RFC 791-də (sentyabr 1981-ci il) təsvir edilmişdir ki, bu da 1980-ci ilin yanvarında verilmiş əvvəlki tərifi (RFC 760) əvəz edir. 1982-ci ilin mart ayında ABŞ Müdafiə Departamenti bütün hərbi kompüter şəbəkələri üçün standart olaraq İnternet Protokol Paketi (TCP/IP) haqqında qərar qəbul etdi.
IPv6

**IPv6** (IP version 6) – IPng () — 32 bit-lik bir adresə sahib olan IPv4-ün xüsusilə kompüterlərə IP adresi vermə mövzusunda tələbatı ödəmədiyi üçün IETF (The Internet Engineering Task Force) tərəfindən yaradılmaqda olan bir internet protokolu və ya network layer standartı-dır.

## Ədəbiyyat
* İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı, 996 s.

## İstinadlar
IP

* IP-ünvan — İnternet şəbəkəsinə qoşulmuş hər bir kompüterin rəqəmlərdən ibarət elektron ünvanı.
* IP protokolu — İnternet qovşaqları (NODE) arasında məlumatların ötürülməsinə və yönləndirilməsinə (marşrutlanmasına) cavabdeh olan şəbəkə səviyyəli protokol (TCP/IP protokollarının bir hissəsi).
* IP standartı — Mexanik və ya elektrik cihazlarının suya, toza və ya xarici təsirlərə müqavimətini ölçmək üçün istifadə olunur.
* IP təhlükəsizliyi — IP protokolu ilə ötürülən verilənlərin təhlükəsizliyini təmin etmək üçün protokollar toplusu.
* İP telefoniya — Danışığın paket kommutasiyası şəbəkələri, o cümlədən internetlə ötürülməsi üçün IP protokolu bazasında qurulmuş texnologiya.
* IPv4 —
* IPv6 —
* IPTV — IP protokolu üzrə məlumatların ötürülməsi şəbəkələrində rəqəmli interaktiv televiziya, televiziyanın yeni nəsli.
Afanasi Nikitin

**Afanasi Nikitin** () — XV əsr rus səyahətçisi və taciri. Afanasi Nikitin Hindistanda ilk dəfə оlmuş rus səyyahıdır.

## Həyatı
Ruslar ХV əsrin I yarısında artıq bir sıra şərq ölkələri ilə ticarət əlaqələri yaratmışdılar. 1466-cı ildə Tverdən Xəzər dənizi arхasındakı ölkələrlə ticarət aparmaq üçün yоllanmış tacirlər əvvəllər uzaq ölkələrdə оlmuş, qərarı və savadı ilə sеçilən Afanasi Nikitini karvanbaşı sеçirlər. Həmin dövrdə Volqa aşağı aхında tatarlar tərəfindən tutulduğundan tacirlər Novqorodda birləşməklə qüvvələrini səfərbər еtdilər. Buna baхmayaraq Həştərxan yaхınlığında tatar хanı Qasımın adamları tərəfindən qarət еdilirlər. Şamaхı səfirinin gəmisində оlan Afanasi Nikitin хilas оlur. О, Bakıya yоla düşür və bir müddətdən sоnra İranın ən qədim şəhərlərindən biri оlan Rey şəhərinə çatır. 1469-cu ildə İrana məхsus Hörmüz limanında müvəqqəti məskunlaşan A.Nikitin yazır: "Burada dünyanın hər yеrindən adamlar var, Hörmüzdə nə istəsən tapmaq mümkündür." Hörmüzdə bir ay qalmaqla aparılan ticarətlə yaхından tanış оlan A.Nikitin Hindistanda atlara yüksək qiymət vеrildiyini öyrənərək bir nеçə at almaqla bu ölkəyə üzür. Bir ay yarım üzməklə о, Bombey şəhərindən cənubda Çayl limanında Hindistana qədəm basır. Ölkə haqqında kifayət qədər məlumatı оlmayan A.Nikitin təəccüblə yazır: "Burada insanlar ayaqyalın gəzir, baş və döşlər açıq, saçlar bir hörüklüdür. Uşaqları çохdur, kişi və qadınlar qaradır. Mən hara gеdirəmsə arхamca adam dоludur, çünki ağ adama təəccüblənirlər." Çaylı limanından ölkənin daхili hissələrini öyrənməyə çalışır. Cünеy хanı tərəfindən atı alınan A.Nikitinə müsəlman dinini qəbul еtmək təklif оlunur. Təhlükə qarşısında qalan səyyah iranlı tanışı Хоca Məhəmməd tərəfindən хilas оlur. Şəhərin təbiəti, iqlimi, əhalinin məşğuliyyəti və еtiqadı haqqında qеydlərindən sоnra, Bidar şəhərinə yоla düşür və qеydlərini davam еtdirir. Üç il Hindistanda yaşadıqdan sоnra Dabuldan Hind оkеanı ilə yеnidən Hörmüzə üzür. Lakin fırtına оnların çох da böyük оlmayan gəmilərini Afrika sahillərinə yönəldir. Buradan Ərəbistan sahillərinə yan almaqla təkrar Hörmüzə qayıdırlar. Tacir karvanına birləşməklə A.Nikitin Türkiyənin Qara dəniz sahilində yеrləşən Trabzon şəhərinə gəlir. Buradan vətəninə yоla düşən səyyah yоlda Smolensk şəhəri yaхınlığında 1472-ci ildə vəfat еdir. Yоldaşları "Üç dəniz arxasında" əsərinin əlyazmalarını Moskvaya çatdırırlar.

## Mirası
Afanasi Nikitin ruslara əfsanəvi ölkə sayılan Hindistan haqqında ilk dəfə оlaraq ən dəqiq məlumatları çatdırır. Bu baхımdan "Üç dəniz arхasında" əsəri Hindistan haqqında dövrünə qədərki bütün təsvirlərdən daha qiymətlidir. Хatirəsini əbədiləşdirmək məqsədilə Vоlqa çayı sahilində, Kalinin şəhərində hеykəli qоyulmuşdur.

## Mənbə
* 

## Xarici keçidlər
* Хожение за три моря Афанасия Никитина. ('''ZİP'''). Авторы: Афанасий Никитин Пер., вступ. ст., ред. и коммент. Сергей Николаевич Кистерев; Послесл. Лариса Михайловна Сорина. 2003.
Statik IP

**Statik IP** — Statik IP adresləri olan kompüterlərin IP adresləri dəyişməz. Server olan kompüterlər üçün statik IP tövsiyə edilir.

## İstinadlar
Orta Şərq Texniki Universiteti

**Orta Şərq Texniki Universiteti** ya da qısaca **ODTÜ** (türk. *Orta Doğu Teknik Üniversitesi*) - Birləşmiş Millətlər Təşkilatının yardımı ilə Türkiyənin baş naziri Adnan Menderes və Türkiyə Dövlət Avtomobil Yolları Baş direktoru Vəcdi Dikər, həmçinin   İstanbul Texniki Universitetinin bir qrup professorları tərəfindən 15 noyabr 1956-cı ildə yaradılan dövlət universitetidir. 2014-cü ildə açıqlanan nəticələrə görə dünyanın ən yaxşı 85-ci universitetidir.

## Tarix

**Orta Şərq Texniki Universiteti** Türkiyə və digər Orta Şərq ölkələrinin inkişaflarını dəstəkləmək, xüsusilə fən elmləri və sosial elmlər sahələrində mütəxəssis yetişdirmək üzrə 15 Noyabr 1956 tarixində "Orta Şərq Yüksək Texnologiya İnstitutu" (Orta Doğu Yüksek Teknoloji Enstitüsü) adıyla təhsil fəaliyyətinə başlamışdır.

Universitet ilk açıldığı illərdə Kızılay Meydanında Emekli Sandığına aid kiçik bir bina ilə Türkiyə Böyük Millət Məclisi yaxınlarındakı olan baraklarda keçirdikdən sonra, 1963-cü ildə bu gün xidmət etdiyi müasir kampusa daşınmışdır.

## Fakültələr və Kafedralar

ODTÜ Ankara Kampusunda başlıca 5 fakültə və bunlara bağlı 41 kafedra vardır:

## Həmçinin bax
* Türkiyə universitetlərinin siyahısı

## Xarici keçidlər

* Orta Doğu Teknik Universiteti
* '''ODTÜ Haber''' | ODTÜdən Xəbərlər... 
* ODTÜ Şimal Kipr Kampusu rəsmi saytı
* ODTÜ-Teknokent  
* Google Maps - ODTÜ Ankara Kampusu

## İstinadlar
Hans Morgentau

**Hans İoaxim Morgentau** () — almanəsilli ABŞ siyasətçisi, diplomatı və tarixçisi.

## Həyatı
Hans Morgentau təhsilini Berlin, Frankfurt və Münhen Universitetlərində almış və bir müddət Almaniyanın hüquq sistemində çalışmışdır. 1932-ci ildə hüquqdan bir illik mühazirələr oxumaq üçün Cenevrəyə gedən Morgentau Almaniyada Hitlerin hakimiyyətə gəlməsi səbəbindən vətəninə geri qayıda bilməmiş, Cenevrədə qalmağa məcbur olmuşdur. 1935–1936-cı illərdə Madriddə dərs deyən Morgentau 1937-ci ildə Birləşmiş Ştatlara köçmüş və 1943-cü ildə naturalizasiya olmuşdur. Morgentau ABŞ-də Bruklin kollecində, Missuri və Çikaqo Universitetlərində və digər ali təhsil müəssisələrində dərs demişdir.

1948-ci ildə Morgentau indi beynəlxalq münasibətlər nəzəriyyəsində klassika hesab edilən Beynəlxalq Siyasət kitabını çap etdirmişdir. Bu kitab BM nəzəriyyəsində siyasi realizmin əsasını qoymuşdur.

## Əsərləri
Morgentaunun digər məşhur əsərləri aşağıdakılardır:
* Elmi insan güc siyasətinə qarşı (1946)
* Dövlətlər arasında siyasət (kitab)
* Milli marağın müdafiəsinə (1951)
* Siyasətin dilemmaları (1958)
* Amerikan siyasətinin məqsədi (1960)
* İyirminci yüzillikdə siyasət (1962)
* Həqiqət və Güc (1970)

## İstinadlar
Raymon Aron

**Raymon Klod Ferdinan Aron** (; ) — Fransa mütəfəkkiri, tarixçi, sosioloq və siyasi şərhçi.

## Həyatı
Raymon Aron 1930-cu ildə tarixin fəlsəfəsindən doktorluq dissertasiyası müdafiə etmiş və Tuluza Universitetində sosial fəlsəfə professoru işləmişdir. İkinci dünya müharibəsi başlayanda Aron Fransa hava qüvvələrinə qoşulmuş, Fransanın məğlubiyyətindən sonra General Şarl de Qollun Azad Fransa təşkilatına qatılaraq Londona mühacirət etmiş və Londonda təşkilatın *La France Libre* qəzetinin baş redaktoru kimi çalışmışdır. Fransanın faşist işğalından azad edilməsindən sonra Parisə qayıdan Aron bir müddət Milli İdarəçilik Məktəbində professor işləmiş, 1955–1968-ci illərdə Sorbonna Universitetində sosiologiya professoru olmuş, 1970-ci ildən isə Collège de France’da dərs demişdir. Həm də aktiv jurnalist olan Aron nüfuzlu "Figaro" və "Ekspress" qəzetlərində köşə yazıları yazmışdır.

Aronun rasional humanizmi Fransa isteblişmentində Jan Pol Sartrın marksist ekzistensializminə qarşı qoyulmuş, Aron özü isə Fransada konservator və sağların ideoloqu olmuşdur. O, öz əsərlərində dəfələrlə marksizmi və fransız solçularını tənqid etmişdir. Eyni zamanda Aron müharibə və sülh məsələləri ilə məşğul olmuş, prussiyalı hərbi nəzəriyyəçi Karl fon Klauzevitsin fikirləri üzərində araşdırmalar aparmışdır. Aronun xatirələri 1983-cü ildə işıq üzü görüb.

## Başlıca əsərləri
* *Ziyalılar üçün tiryək* (1955)
* *Əlcəzair faciəsi* (1957)
* *Millətlər arasında sülh və hərb* (1962)
* *Sosioloji fikirdə əsas axınlar* (1967)
* *İmperial respublika: Birləşmiş Ştatlar və dünya, 1945–1972* (1973)

## İstinadlar
Əli Bardakoğlu

**Əli Bardakoğlu** () — hüquqşünas.

## Həyatı
1952-ci ildə Türkiyənin Kastamonu vilayətinin Tosya rayonunda doğulub. 1970-ci ildə İstanbuldakı İmam-Xətib məktəbini, 1974-cü ildə İstanbul Ali İslam İnstitutunu, 1975-ci ildə isə İstanbul Universitetinin hüquq fakültəsini bitirib. Bir müddət müəllimlik və stajor hakimliklə məşğul olduqdan sonra 1977-ci ildə Kayseri Ali İslam İnstitutunda Fiqh (İslam Hüququ) assistenti olub.

1982-ci ildə Atatürk Universitetinin İslam Elmləri fakültəsində "İslam hüququnda icarə müqavilələri" adlı dissertasiya işi müdafiə edib. Ərciyəz Universiteti İlahiyyat fakültəsində İslam Hüququ yardımçı dosentliyinə təyin olunub. 1986-cı ildə dosent elmi dərəcəsi alıb. Ərciyəz Universiteti İlahiyyat fakültəsində bölmə sədri və dekan müavini vəzifələrində çalışıb.

1993-cü ildə Mərmərə Universiteti İlahiyyat fakültəsinə ezam olunub. 1994-cü ildə həmin universitetin İslam Hüququ kafedrasında professor elmi dərəcəsi alıb. Mərmərə İlahiyyat Ali Məslək məktəbi müdir müavini və dekan müavini vəzifələrində çalışıb.

İslam hüququna dair "Quran və Hüquq", "İslam mədəniyyətində din və vicdan azadlığı", "İslam və Demokratiya haqqında", "Nəzəri cəhətdən İslam və Demokratiya; Qanunvericilik", "Türk Ailə Hüququnun tarixi inkişafı", "Hüquqi və sosial baxımdan boşanma", "İslam Ailə Hüququnun təşəkkülündə sosial şərtlərin təsiri", "İslam Hüququ araşdırmalarında ənənəvilik" və s. 60-dan çox elmi məqalənin müəllifidir.

Müxtəlif milli və beynəlxalq simpoziumlarda mühazirəçi və ya ekspert kimi iştirak edib. 28 may 2003-cü ildə Türkiyənin Diyanet İşleri Bakanlığında vəzifə alıb. İngilis və ərəb dillərini bilir. Evlidir üç uşağı var.

## İstinadlar
Madrid

**Madrid** — Pireney yarımadasında şəhər, İspaniyanın paytaxtı (1607-ci ildən). Əhalisi 3 228 000 nəfər (2005).
İstanbul, London, Berlin və Parisdən sonra Avropada əhali sıxlığına görə beşinci yerdə olan şəhərdir.Şəhər,dünya futbolunun ən populyar və ən titullu futbol klubu olan futbol nəhəngi Real Madrid FK-in evidir.
Əməvi fəthləri zamanı şəhər **Məcrid** () adı ilə tanınırdı.

## Coğrafiyası və iqlimi
Madrid İspaniyanın mərkəzində dəniz səviyyəsindən 667 m hündürlükdə yerləşir. Şəhərdən tarixi Kastiliya regionuna aid olan kiçik Mansanares çayı axır. Zəngin tarixi mirası ilə yanaşı canlı bir mədəniyyət və sənət mərkəzi olaraq da əhəmiyyət daşıyır. İnkişafı və ölkə iqtisadiyyatında böyük bir rol qazanması yaxın tarixdə baş vermişdir. Madrid Avropanın ən yüksək temperatura malik paytaxtlarından biridir. Yüksək mövqeyi və hava kütlələrinin təsirinə açıq olması səbəbiylə ani istilik dəyişiklikləri sıx görülür. Yay ayları boğucu olub istilik bəzən 38 °C'yə qədər çatır. İllik ortalama istilik 2°-24 °C arasında dəyişir. Dəniz səviyyəsindən 667 metrdə hündürlükdə olması sayəsində Madriddə qış ayları Aralıq dənizi sahilində yerləşən şəhərlərə nisbətən daha soyuq keçir. Qarın müəyyən miqdarda yağması demək olar ki, hər qışda baş verir.

## Qardaş şəhərlər
* , Ankara
* , Karakas
* , Brüssel
* , Belqrad
* , Berlin
* , Lissabon
* , Paris
* , Varşava
* , Nyu-York

## İstinadlar

## Həmçinin bax

## Xarici keçidlər
Edvard Karr

**Edvard Holit Karr** (28 iyun 1892, London – 3 noyabr 1982, Kembric) — Britaniya siyasət alimi, tarixçisi və jurnalisti

Təhsilini Kembricdə başa vurmuş Edvard Karr 1916-cı ildə Britaniya Xarici İşlər Nazirliyinə qoşulmuş, 1919-cu ildə Paris Sülh Konfransında iştirak etmiş, daha sonra Riqada Britaniya səfirliyində işləmışdir. Riqada olarkən Karr Rusiya ilə maraqlanmağa başlamış və daha sonralar Rusiya haqqında bir çox fundamental əsərlər yazmışdır.

1936-cı ildə diplomatik xidməti tərk edən Karr Aberistvitdə Uels Universitetində Beynəlxalq siyasət üzrə Vudro Vilson professoru işləmiş, 1939-cu ildə özünün məşhur *İyirmi İlin Böhranı* əsərini çap etdirmişdir. 1941-1946-cı illərdə Tayms qəzetində redaktor köməkçisi işləmiş, sonra Oksfordda, daha sonra isə Kembricdə dərs demişdir.

Karr İyirmi İlin Böhranı əsəri ilə beynəlxalq münasibətlər elmində siyasi realizmin əsaslarını qoyanlardan biri olmuş və bu əsərində iki dünya müharibəsi arasındakı dövr üçün hakim olan beynəlxalq münasibətlər nəzəriyyəsini ciddi tənqid etmişdir. Karrın idealistləri və idealizmi tənqidi zamanı üçün elə böyük əks-səda doğurmuşdu ki, idealistlər mənfi təəsssürat yaratmaqdan yaxa qurtarmaq üçün öz adlarını liberalizm və liberalist anlayışlarına dəyişmək qərarına gəlmişdilər

Başlıca əsərləri
* *Dostoyevski: yeni bioqrafiya* (1931)
* *Romantik sürgünlər: XIX əsr portret qalereyası* (1933)
* *Karl Marks: fanatizmin tədqiqi* (1934)
* *Mixail Bakunin* (1937) 
* *İyirmi ilin böhranı, 1919-1939: beynəlxalq münasibətlərə giriş* (1939)
* *Sülhün şərtləri* (1942)
* *Millətçilik və sonrası* (1945)
* *Sovet Rusiyasının tarixi* (10 cilddə:1950-1978)
* *Yeni cəmiyyət* (1951)
* *Tarix nədir?* (1961)
* *1917: əvvəl və sonra* (1968)
* *Rus inqilabı: Lenindən Stalinə* (1979)
* *Napoleondan Stalinə* (esselər, 1980)
* *Kominternin alatoranı: 1930-1935* (1982)

## Xarici Keçidlər
Britannikada Edvard Karr haqda məqalə
Aykido

**Aykido** *aykidoka* kimi də tanınan praktikantlara bütün yaradılışla dərin harmoniya hissi keçirməyi öyrədən bir yapon döyüş sənətidir. Buraya potensial hücumçu da daxildir, ona görə də texnikada hücum hərəkətləri tətbiq edilmir. Əvəzində, **aykido** tələbələrinə rəqiblərini nəzarətə götürərək, prosesdə ən az xəsarət yetirməklə onları özlərinə tabe olmağı öyrədirlər. 

Bunun üçün aykidoka hücumun gücü və enerjisi ilə hərəkət edərək onu yaxşı hərəkət, duruş və balansla öz mənbəyinə qaytarır. Bu, əks qüvvələri daha az zərərli istiqamətə yönləndirmək üçün nəzərdə tutulmuş dairəvi və sferik hərəkətlərdən istifadə edən bir çox aikido texnikası ilə əldə edilir. 

Unikal təbiətinə görə bir çox insan "**Aykido** effektivdirmi?" sualını verir. Cavab sadədir: özünüzü müdafiə edə bildiyiniz halda ən az zərər verməyə başlasanız, **Aykido** çox təsirlidir. 

**Aykido** texnikalarının arxasında duran əsas prinsiplər qaçınma, nəzarət və zərərsizləşdirmədir və tələbələrə hərəkətlərin zərif şəkildə icra olunmasını təmin etmək üçün sakit bir ağıl, rahat bədən və inteqrasiya olunmuş nəfəslə məşq etmək öyrədilir. 

Təlim zamanı tələbələr, hətta biri hücum rolunda, digəri isə müdafiə hərəkətləri edərkən belə, bir-biri ilə tərəfdaş kimi davranmağa təşviq edilir.

## Həmçinin bax
* Ciu-citsu
## Mənbələr
# Aikido – The Way of Harmony. [Internet]. 2018. Stanford University. Available from: http://aikido.stanford.edu/what [Accessed July 19, 2018].
# Eric Sotnak. [Internet] 2018. Aikido Primer. Aikido Karoo. Available from: http://www.aikido.karoo.net/Aikidoprimer.html [Accessed July 19, 2018].
# Eric Sotnak. [Internet]. 2018. The History of Aikido. MIT University. Available From: https://aikido.mit.edu/history-aikido [Accessed July 19, 2018].
# Harvard Aikikai. [Internet]. 2011. Harvard University. Available from: http://www.hcs.harvard.edu/~aikido/02AIKIDO/AIKIDO.htm [Accessed July 19, 2018].
# History of Yoshinkan Aikido. [Internet]. 2018. Makotokan. Available from: http://www.makotokan.com/gpage.html [Accessed July 19, 2018].
# Stanley A. Pranin. [Internet]. 1996. Aikido Today: An Overview. OMLC. Available from: https://omlc.org/aikido/talk/overview.html [Accessed July 19, 2018].
## Xarici keçidlər
Azərbaycan Aikido Federasiyası
Kembric

**Kembric** () — İngiltərədə yerləşən şəhər. Kembric şəhəri Londondan 80 km şimalda yerləşir. Kembric bütün dünyada öz universitet və kollecləri ilə, eləcə də, bənzərsiz memarlığına görə məşhurdur. Şəhərdə tarixi özündə əks etdirən abidələr vardır. Ən böyük və məşhur universiteti isə Kembric Universitetidir. Buraya bir çox ölkələrdən tələbələr gəlir. Bu baxımdan şəhər İngilis dili öyrənmək üçün ideal bir yerdir. Kembrici əhatə edən yaşıllıqlar, bağlar, çaylar, körpülər bura gələnləri heyran edir.

## İstinadlar
Abşeron ritmləri (film, 1970)

***Abşeron ritmləri*** tammetrajlı bədii musiqili televiziya filmi rejissor Eldar Quliyev tərəfindən 1970-ci ildə ekranlaşdırılmışdır. Film "Azərbaycanfilm" kinostudiyasında istehsal edilmişdir. Film incəsənət ustadlarının Azərbaycan zəhmətkeşləri qarşısında yaradıcılıq hesabatıdır. Burada tamaşaçılar musiqinin sədaları altında Bakının seyrinə çıxır, Azərbaycan bəstəkarlarının yeni əsərləri ilə tanış olurlar. Filmdə Rəşid Behbudov, Zeynəb Xanlarova, "Qaya" Vokal Kvarteti, Flora Kərimova, Oqtay Ağayev, Rəfiqə Axundova, Vladimir Pletnyov, Rafiq Babayev və onun idarəsilə kvartet, Azərbaycan Dövlət Mahnı və Rəqs Ansamblı, Polad Bülbüloğlu, Aliyə Ramazanova və Ramiz Məmmədov iştirak edirlər.

## Məzmun
Film incəsənət ustadlarının Azərbaycan zəhmətkeşləri qarşısında yaradıcılıq hesabatıdır. Burada tamaşaçılar musiqinin sədaları altında Bakının seyrinə çıxır, Azərbaycan bəstəkarlarının yeni əsərləri ilə tanış olurlar. Musiqili filmdə Rəşid Behbudov, Zeynəb Xanlarova, "Qaya" Vokal Kvarteti, Flora Kərimova, Oqtay Ağayev, Rəfiqə Axundova, Vladimir Pletnyov, Rafiq Babayev və onun idarəsilə kvartet, Azərbaycan Dövlət Mahnı və Rəqs Ansamblı, Polad Bülbüloğlu, Aliyə Ramazanova və Ramiz Məmmədov iştirak edirlər.

## Film haqqında
2012-ci ildə Mədəniyyət və Turizm Nazirliyinin dəstəyi ilə Azərbaycan Dövlət Film Fondu Rusiya Dövlət Film Fondu ilə birgə "Abşeron ritmləri" filminin elektron versiyasını hazırlamışdır.

### Filmin heyəti

## Filmin üzərində işləyənlər
:**Rejissor:** Eldar Quliyev
:**Ssenari müəllifi:** İmran Qasımov
:**Operator:** Rasim Ocaqov
:**Rəssam:** Kamil Nəcəfzadə
:**Bəstəkar:** Polad Bülbüloğlu

## İstinadlar

## Mənbə
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 217.

## Həmçinin bax
Koburq

**Koburq** — Şimali Bavariyada şəhər. Turingiya meşəsində, İtz çayı üzərində yerləşir. Əhalisi 42,257 nəfərdir (2003).

Şəhərin adına ilk dəfə 1056-cı ildə rast gəlinir. 1353–1918-ci illərdə şəhər Meysen markqrafları (1826-cı ildən Saksen Koburg Gota hersoqları) titulu ilə tanınan Vettin nəslinə məxsus olub. Vettin nəsli Avropada beş monarx ailəsinin əsasını qoyub: Britaniyada Vindzorlar; Belçika kral Ailəsi; Portuqaliya kral ailəsi (1853–1910); Bolqarıstan kral ailəsi (1908–1946); Saksoniya kral ailəsi(1806–1918). Eləcə də Vettin nəslidən iki Polşa kralı olub.

Koburqun məşhur yetirmələri içərisində Hans Morgentau da var.

## Qalereya

Coburgprint1small.jpg
Bisse-Challoner crests on silver Coburg-pattern spoons - 200604.jpg
13-04-27-coburg-by-RalfR-13.jpg


## İstinadlar
Adam ol! (film, 2005)

***Adam ol! *** tammetrajlı bədii filmi rejissor Vaqif Şərifov tərəfindən 2005-ci ildə çəkilmişdir. Film SK Prodakşnda istehsal edilmişdir. Leyli xanım (İlhamə Quliyeva) özündən cavan bir şəxslə nikaha girmək niyyətindədir. Amma həmin şəxs ailəli olduğundan və ilk tanışlıqda bunu gizlətdiyindən onların sevdası baş tutmur. Filmdə əsas rolları İlhamə Quliyeva, Səyavuş Aslan, Yaşar Nuri və Firəngiz Mütəllimova ifa edirlər.

## Məzmun
Leyli xanım (İlhamə Quliyeva) özündən cavan bir şəxslə (Sərxan Kərəmoğlu) nikaha girmək niyyətindədir. Amma həmin şəxs ailəli olduğundan və ilk tanışlıqda bunu gizlətdiyindən, onların sevdası baş tutmur.

## Filmin üzərində işləyənlər
Ssenari müəllifi: Surxay Səfər, Sərxan Kərəmoğlu
Rejissor: Vaqif Şərifov
Operator: Elçin Əliyev
Rəssam: Mamuka Erqemlidze
Prodüser: İlqar Məmmədov

## Rollarda
Sərxan Kərəmoğlu (Sərxan kimi) — Zeynal
İlhamə Quliyeva (İlhamə kimi) — Leyli
Səyavuş Aslan — Səyavuş
Yaşar Nuri — Yaşar
Firəngiz Mütəllimova — Firəngiz
İlham Namiq Kamal — İlham
Faiq Qasımov — Faiq
Səidə Quliyeva — Səidə
Vaqif Şərifov — erməni
Faiq Ağayev — müğənni Faiq
Vəfa Zeynalova — Faiqin arvadı

## Həmçinin bax
Azərbaycan filmlərinin siyahısı
2005-ci ilin Azərbaycan filmləri
2000-ci illər Azərbaycan filmlərinin siyahısı

## Xarici keçidlər

* YouTube-da izlə
Adam ol! 2 (film, 2006)

**'Adam ol! 2**' — tammetrajlı bədii filmi rejissor Sərxan Kərəmoğlu tərəfindən 2006-cı ildə ekranlaşdırılmışdır. Film SK Prodakşnda istehsal edilmişdir. Film Sərxan (Sərxan Kərəmoğlu) adlı prodüserin başına gələn əhvalatlardan danışır. O Vəfa (Vəfa Zeynalova) adlı qızı məşhur müğənni edir, lakin hər şey onun düşündüyü kimi getmir. Vəfa onun əməklərini nəinki qiymətləndirmir, hətta təkzib edir. Xəyanətə uğramış Sərxan şou-biznes həyatını tərk etmək qərarına gəlir. Filmdə əsas rolları Sərxan Kərəmoğlu, Nüşabə Ələsgərli, Vəfa Zeynalova, Gülşən Qurbanova, Könül Kərimova, Arif Quliyev, Yaşar Nuri və Vüqar Camalzadə ifa edirlər.

## Məzmun
Film Sərxan (Sərxan Kərəmoğlu) adlı prodüserin başına gələn əhvalatlardan danışır. O Vəfa (Vəfa Zeynalova) adlı qızı məşhur müğənni edir, lakin hər şey onun düşündüyü kimi getmir. Vəfa onun əməklərini nəinki qiymətləndirmir, hətta təkzib edir. Xəyanətə uğramış Sərxan şou-biznes həyatını tərk etmək qərarına gəlir.

## Film haqqında
* Film Əjdər İbrahimovun ssenarisi üzrə çəkilən "Qayınana" filminin müəyyən motivləri əsasında çəkilmişdir.

## Filmin üzərində işləyənlər
Ssenari müəllifi: Sərxan Kərəmoğlu
Rejissor: Sərxan Kərəmoğlu
Operator: Pərviz Əzimzadə
Rəssam: Naira
Bəstəkar: Rauf Məmmədov

## Rollarda
Sərxan Kərəmoğlu — Sərxan
Nüşabə Ələsgərli — Nüşabə
Vəfa Zeynalova — Vəfa
Gülşən Qurbanova — özü
Könül Kərimova — Könül
Arif Quliyev — Sərxanın tanışı
Yaşar Nuri — Yaşar
Vüqar Camalzadə — Vüqar
Xanım Qafarova — prodüser
Gülnar Salmanova — Gülnar
Aygün Kazımova — Aygün
Anar Heybətov — Anar

## Həmçinin bax
Azərbaycan filmlərinin siyahısı
2006-cı ilin Azərbaycan filmləri
2000-ci illər Azərbaycan filmlərinin siyahısı

## Xarici keçidlər
* YouTube-da izlə
Adi əhvalatlar (film, 2000)

***Adi əhvalatlar*** filmi rejissor Murad İbrahimbəyov tərəfindən 2000-ci ildə ekranlaşdırılmışdır. Kinokomediyada elektrik və montyor Vasili İvanoviç Myakişevin (Vladimir Steklov) başına gələn əhvalatlardan bəhs olunur. Filmdə əsas rolları Vladimir Steklov, Kristina Orbakayte, Lyudmila Polyakova, Sergey Nikonenko, Aleksey Jarkov, Sergey Rubeko, Yuri Mitrofanov, Yuri Nifontov, Yuri Çernov və Vladimir Bolşov ifa edirlər.

## Məzmun
İnsanlıq öz ağlının ən müxtəlif, ən fantastik əməllərinin həlli yollarını elektrik vasitəsilə tapmışdır. Burada elektrik və montyor Vasili İvanoviç Myakişevin (Vladimir Steklov) başına gələn əhvalatlardan bəhs olunur.

## Film haqqında
*Film yazıçı Mixail Zoşşenkonun hekayələri əsasında ekranlaşdırılmışdır.

## Festivallar və mükafatlar
*2000-ci ildə Anapada "Kinoşok" festivalında film "Mixail Zoşşenkonun əsərlərinin istedadlı kinematoqrafik ifadəsi" xüsusi mükafatına layiq görülmüşdür.
*2001-ci ildə film "Ədəbiyyat və Kino" festivalında Rusiya Kinoşünaslar və Kinotənqidçilər Gildiyasının xüsusi mükafatını almışdır.
*2001-ci ildə Vladiqafqaz Kinofestivalında filmə Ən yaxşı rejissor işi mükafatı verilmişdir.

## Filmin üzərində işləyənlər
Rejissor: Murad İbrahimbəyov
Əsər müəllifi: Mixail Zoşşenko
Ssenarist: Yaroslava Sergeyeva
Operator: Vladimir Dmitriyevski
Prodüser: Mirzəağa Haşımov
Rəssam: Aleksandr Jirnov
Bəstəkar: İsaak Şvarts

## Rollarda
Vladimir Steklov — Vasili İvanoviç Myakişev
Kristina Orbakayte — xanım
Lyudmila Polyakova — tramvaydakı qadın
Sergey Nikonenko — keşiş
Aleksey Jarkov — fotoqraf
Sergey Rubeko
Yuri Mitrofanov — Myakişevin qonşusu
Yuri Nifontov
Yuri Çernov — Myakişevin qonşusu
Vladimir Bolşov
Anna Budanova
Tamara Sıqanova — Myakişevin qonşusu

## İstinadlar

## Həmçinin bax
Azərbaycan filmlərinin siyahısı
2000-ci ilin Azərbaycan filmləri
2000-ci illər Azərbaycan filmlərinin siyahısı
Rusiya filmlərinin siyahısı
Aktrisanın təbəssümü (film, 1974)

**Aktrisanın təbəssümü** filmi rejissor Rauf Kazımovski tərəfindən 1974-cü ildə ekranlaşdırılmışdır. Film Azərbaycan Televiziyasında istehsal edilmişdir. Bioqrafik film aktrisa Nəsibə Zeynalovaya həsr olunub. Filmdə əsas rolları Nəsibə Zeynalova, Lütfəli Abdullayev, İmamverdi Bağırov, Nəcibə Behbudova, Mobil Əhmədov, Əzizağa Qasımov, Məmmədsadıq Nuriyev, Ofeliya Aslan, Səyavuş Aslan və Hacıbaba Bağırov ifa edirlər.

## Məzmun
Film görkəmli sənətkar, respublikanın xalq artisti Nəsibə Zeynalovaya, onun zəngin yaradıcılıq yoluna həsr olunmuşdur.

## Filmin heyəti

### Filmin üzərində işləyənlər
:**Ssenari müəllifi:** Rauf Kazımovski
:**Rejissor:** Rauf Kazımovski
:**Operator:** Eduard Bədəlov
:**Rəssam:** Qurban Məlikov

### Rollarda
:Nəsibə Zeynalova — özü
:Lütfəli Abdullayev — Şumal
:İmamverdi Bağırov — professor
:Nəcibə Behbudova — ana
:Mobil Əhmədov — Cəsarət
:Əzizağa Qasımov — Canəli
:Məmmədsadıq Nuriyev — Əli
:Ofeliya Aslan — qız
:Səyavuş Aslan — Dadaşbala
:Hacıbaba Bağırov — İlqar
:Hökümə Qasımova — Tamaşa
:Lütviyyə Səfərova — Naza
:Almaz Mustafayeva — Dilbərin rəfiqəsi
:Z.Babayeva
:Gülşad Baxşıyeva — Naxış

## İstinadlar

## Mənbə
* "Humay"ın laureatları. [Onların arasında mərhum televiziya rejissoru Rauf Kazımovskinin də adı vardır] //Xalq.- 2002.- 3 dekabr.
Arxada qalmış gələcək (film, 2004)

***Arxada qalmış gələcək*** tammetrajlı bədii filmi rejissor Rüfət Əsədov tərəfindən 2004-cü ildə ekranlaşdırılmışdır. Film "Azərbaycanfilm" kinostudiyasında istehsal edilmişdir. 2004-cü ildə qaçqın düşərgəsində yaşayan dəcəl oğlan Səməd yıxılaraq huşunu itirir və keçmişə — 90-cı illərə, müharibə bölgəsinə, əsgərlərin
arasına düşür. O burada onların qəhrəmanlığının şahidi və iştirakçısı olur. Filmdə əsas rolları Fuad Poladov, Ağamehdi Abidov, Azərin,Ömür Nağıyev, Abbas Qəhrəmanov, Pərviz Məmmədrzayev, Mikayıl Mikayılov və Leyla Şahvəliyeva ifa edirlər.

## Məzmun
2004-cü ildə qaçqın düşərgəsində yaşayan dəcəl oğlan Səməd yıxılaraq huşunu itirir və keçmişə — 90-cı illərə, müharibə bölgəsinə, əsgərlərin
arasına düşür. O burada onların qəhrəmanlığının şahidi və iştirakçısı olur. Oğlan özünə gələndən sonra tamamilə dəyişir.

Filmin ən təsiredici kadrlarından biri qaçqınların özlərinə ev etdikləri vaqonları Səmədin hərəkətə gətirməsidir. Vaqonlar bir-birinə calanaraq hərəkətə başlayır. Rejissor bu yerdə əl-ələ verib nəhayət ki, bu problemi həll etməyin vacib olduğunu göstərməyə çalışmışdır. Eynən bir-birinə calanan və hərəkətə gələn vaqonlar kimi...

## Film haqqında
*Qarabağ müharibəsindən bəhs edən ssenari vaxtilə "Torpaq – uğrunda ölən varsa vətəndir" müsabiqəsində mükafata layiq görülüb.
*Film Sergey Abramovun "Cəbhəyanı meşədə" povesti əsasında çəkilmişdir.

## Festival və mükafat
2006-cı ildə Aktauda (Qazaxıstan) "Xəzər – Dostluq Dənizi" festivalında film 2-ci Mükafat almışdır.

## Filmin üzərində işləyənlər
Əsərin müəllifi: Sergey Abramov
Ssenari müəllifi: Yusif Şeyxov
Rejissor: Rüfət Əsədov
Operator: Amin Novruzov
Rəssam: Adil Azay, Əziz Məmmədov
Bəstəkar: Xəyyam Mirzəzadə

## Rollarda
Fuad Poladov — Malik
Ağamehdi Abidov — Səməd
Azərin — Səmədin anası
Ömür Nağıyev — Amin
Abbas Qəhrəmanov — Ağaəli
Pərviz Məmmədrzayev — Albert
Mikayıl Mikayılov — Rəşid
Leyla Şahvəliyeva — Mariya
Yuri Baliyev — Şmarov
Aydın Əliyev —  Qurgen

## İstinadlar

## Mənbə
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 380.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

## Həmçinin bax
Azərbaycan filmlərinin siyahısı
2004-cü ilin Azərbaycan filmləri
2000-ci illər Azərbaycan filmlərinin siyahısı

## Xarici keçidlər

* Filmin anonsu
* "Arxada qalmış gələcək" k/f fraqmentlər
* Kinomuzun problemlərindən, Yeni Azərbaycan.-2006.-26 oktyabr.- S. 7.
Ailə (film)

**Ailə** — filmi rejissorlar Rüstəm İbrahimbəyov və Ramiz Həsənoğlu tərəfindən 1998-ci ildə ekranlaşdırılmışdır. Film "Azərbaycanfilm" kinostudiyasında istehsal edilmişdir. Sosial dram sosialist cəmiyyətinin "özəyi" kimi, bir Bakı ailəsinin dağılması tarixçəsinə həsr olunmuşdur. Filmdə əsas rolları Həsənağa Turabov, Səyavuş Kərimi, Svetlana Metkina, Rafiq Əliyev, Təhminə Məmmədova, Nataliya Tağıyeva və Mehriban Zəki ifa edirlər.

## Məzmun
XX əsrin 80-ci illərinin axırı sovet epoxasının sonunun başlanğıcı oldu. İlk "odu" erməni millətçiləri "yandırdılar". Onlar Dağlıq Qarabağa öz ərazi iddialarını irəli sürdülər. Kreml elitası bu məsələyə öz münasibətini bildirmək əvəzinə susmağı üstün tutdu. Beləliklə də, azərbaycanlılar Ermənistandan, öz dədə-baba yurdlarından zorla qovuldular… Filmdəki hadisələr bu fonda cərəyan edir. Film sosialist cəmiyyətinin "özəyi" kimi, bir Bakı ailəsinin dağılması tarixçəsinə həsr olunmuşdur. Özünün bölünməzliyinə, kollektivçiliyə inam, böyüklərin kiçiklər üzərində hökmranlığı bu ailəyə xas olan xüsusiyyətlər idi.

Müəlliflər göstərirlər ki, vaxtilə böyük və mehriban olan bu ailə necə dağılır, onun üzvlərindən hər biri, istər yaşlı olsun, ya da cavan, özünə kənarda necə yer axtarır. Hətta xasiyyətcə sərt və tərs adam olan ailə başçısı, qoca İsmayıl (*[[Həsənağa Turabov]]*) yenidənqurma başlayanda nə qədər çalışsa da ailə üzvlərini əvvəlki kimi bir dam altında saxlaya bilmir…

## Festivallar və mükafatlar
* 1999-cu ildə Berlin Film Festivalında "Panorama" proqramı çərçivəsində nümayiş etdirilmişdir.
* 2000-ci ildə Moskvada III Avrasiya teleforumu film televiziya filmləri və proqramları yaradıcılıq müsabiqəsində diplom almışdır.
* 2003-cü ildə Bakıda "Ən yaxşı səs rejissoru" nominasiyasında Əsəd Əsədova "Qızıl Çıraq" mükafatı verilmişdir.
* Film "Karlovı Varı", "Edinburq", "Monreal", "Hayfa", "Stokholm" və "Los-Anceles" festivallarında iştirak edib.
* Film 17 yanvar 2010-cu ildə "İbrus" teatrında yenidən nümayiş etdirilib.

## Filmin üzərində işləyənlər
**Rejissor:** Rüstəm İbrahimbəyov, Ramiz Həsənoğlu
**Ssenarist:** Rüstəm İbrahimbəyov
**Operator:** Valeri Kərimov, Fikrət Əsgərov
**Rəssam:** Şamil Nəcəfzadə
**Bəstəkar:** Cəfər Əliyev

## Rollarda
Həsənağa Turabov — İsmayıl
Səyavuş Kərimi — Teymur
Svetlana Metkina — Alya
Rafiq Əliyev — Qarik
Təhminə Məmmədova — Rəna
Nataliya Tağıyeva — Sofiya Mixaylovna
Mehriban Zəki — Elmira
Fuad Poladov — mafiya başçısı
Cahangir Mehdiyev — Rüfət
Aqil M. Quliyev — İqor

Abbas Qəhrəmanov — Alyanın əri

Məbud Məhərrəmov — qaçqın

Filmi səsləndirənlər:

İlham Əsgərov — İsmayıl (Həsən Turabov) (titrlərdə yoxdur)

Sabir Məmmədov — qaçqın (Məbud Məhərrəmov) (titrlərdə yoxdur)

## İstinadlar

## Mənbə
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004, səh.362–365.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007, səh.816.
Xalq

**Xalq** — müxtəlif millətlərdən olub, bir dövləti təmsil edən insan cəmiyyətinə deyilir. Müxtəlif millətlərin fərqli insanlar bir hüquq məkanında yaşayırlar, dövlət qarşısında eyni məsuliyyəti daşıyır.

Yer kürəsində yaşayan bütün insanlar mənşəyinə görə eynidir. Lakin bütün insanlar ayrı-ayrı qruplara ayrılır ki, bu qruplar da **xalq** adlanır. Hər bir xalqın özünəməxsus mədəniyyəti, dili, dini, adət-ənənəsi, yaşayış tərzi, milli paltarları, folkloru, milli mətbəxi olur.

Dünya əhalisi dilinə və başqa milli əlamətlərinə görə böyük və kiçik qruplara bölünür. Belə əhali qrupuna xalq deyilir. Xalq sözü bir neçə mənada işlədilir:
# Adi mənada - dövlətin, ölkənin əhalisi
# Elmi mənada - insanların tarixən dəyişməkdə olan bilgisi

Dünyada sayca ən böyük xalq çinlilərdir. Onların sayı 1 milyarddan çoxdur. Xalq - insanların birliyinin tarixən qəbilə - tayfa birliyinin ardınca gələn və ibtidai icma qurluşunun xüsusi mülkiyyətçilik münasibətləri ilə əvəz edilməsi, siniflərin meydana gəməsi və inkişafı şəraitində müxtəlif tayfaların qovuşması, birləşməsi nəticəsində bərqərar olmuş formalardan biridir.

Hər bir xalqın özünün toplu adı vardır. Xalq anlayışı həm quldarlıq həm də feodalizm qurluşları üçün xasdır. Kapitalist münasibətlərin inkişafında insan birliyinin yeni forması millət əmələ gəlir.

Dünyada say etibarilə bir çox böyük və qədim xalqlar mövcuddur. Bunlara misal olaraq çinliləri, hindistanlıları, türkləri, ərəbləri və s. misal göstərə bilərik. Bu xalqların özünəməxsus tarixi, mədəniyyəti və adət-ənənələri vardır.

Çinlilər və hindistanlılar Cənub-Şərqi Asiyada, türklər isə Mərkəzi Asiya və Altay dağları ətrafında yaşamışlar. Sonralar türklərin yaşayış arealı daha da genişlənmişdir. Bu xalqların hər birinin özünəməxsus dinləri, adət-ənənələri olmuşdur. Bəşər tarixində bir çox yeniliklər məhz bu xalqların sayəsində əldə edilib. Kağız, kompas, barıt çinlilər; şahmat, 0 rəqəmi isə hindlilər tərəfindən yaradılıb. Çinlilər Konfutsi təliminə, hindistanlılar buddizmə, türklər isə səma cisimlərinə, şamanlığa inanmışlar.

Vətənimizin zəngin təbiəti hələ qədim dövrlərdən buranın yaşayış məskəninə çevrilməsinə səbəb olmuşdur. Tarixi mənbələrə görə, Azərbaycanın etnik tərkibi daim genişlənmişdir. Bu isə Azərbaycanın hələ çox qədimdən tolerantlığı ilə seçildiyini göstərir. Onun ərazisində Azərbaycan türkləri ilə bərabər, başqa azsaylı xalqlar da yaşayır. Bu xalqların sayı çoxdur. Bunlara dağ yəhudiləri, tatlar, talışlar, kürdlər, ingiloylar, avarlar, ləzgilər, və s. aid etmək olar. Hər bir xalq Azərbaycanda yaşasa da, özünəməxsus fərqli mədəniyyətin elementlərini qoruyub saxlamışdır. Bu mədəniyyət məişət həyatında, sənətkarlıqda, mətbəxdə, müxtəlif mərasimlərdə öz əksini tapmaqdadır.

## Mənbə
* http://www.akademiya.net/ictimai/veten.html
Aygün (film, 1960)

**Aygün** tammetrajlı bədii televiziya filmi rejissor Kamil Rüstəmbəyov tərəfindən 1960-cı ildə ekranlaşdırılmışdır. Film Bakı Televiziya Studiyasında istehsal edilmişdir. Filmdə də hadisələr əsasən təzəcə ailə qurmuş iki gəncin münasibəti və taleyi ətrafında cərəyan edir. Filmdə əsas rolları Nəcibə Məlikova, Həsənağa Salayev və Rəna Topçubaşova ifa edirlər.

## Məzmun
Film-poemadır. Əsərdə olduğu kimi, filmdə də hadisələr əsasən təzəcə ailə qurmuş iki gəncin münasibəti və taleyi ətrafında cərəyan edir.

Aygünlə Əmirxan xoşbəxt cütlük idilər. Əmirxanın içkiyə qurşanması onların ailəsini parçalayır. Aygün (Nəcibə Məlikova), Əmirxan (Həsənağa Salayev) və onların qızları Ülkər (Rəna Topçubaşova) əzab çəkirlər. Sonda Əmirxanın içkinin daşını atması və karyerasında nailiyyətləri onların yenidən birləşməsini təmin edir.

## Film haqqında
* Film Səməd Vurğunun eyniadlı poeması əsasında ekranlaşdırılmışdır.
* Film ilk Azərbaycan televiziya bədii filmidir.

## Filmin üzərində işləyənlər
:**Əsərin müəllifi:** Səməd Vurğun
:**Ssenari müəllifi:** Kamil Rüstəmbəyov
:**Rejissor:** Kamil Rüstəmbəyov
:**Operator:** Əlihüseyn Hüseynov
:**Rəssam:** Faiq Əhmədov
:**Bəstəkar:** Zakir Bağırov

## Rollarda
:Nəcibə Məlikova — Aygün
:Həsənağa Salayev — Əmirxan
:Rəna Topçubaşova — Ülkər
:Sürəyya Qasımova — Şəfiqə
:Gündüz Abbasov — Elyar
:Fateh Fətullayev — sovxoz direktoru
:Rza Əfqanlı — müəllim
:Sofa Bəsirzadə — müəllimə Filmi səsləndirənlər: Əli Zeynalov — Kadrarxası mətn (titrlərdə yoxdur)

## İstinadlar

## Mənbə
* Bəhramoğlu, R; Əhmədov, T. ""Aygün" ekranda" [S. Vurğunun həmin adlı poemasının ekrana çəkilməsi haqqında] //Ədəbiyyat və incəsənət.- 1959.- 14 fevral.
* İsmayıl Şıxlı. ""Aygün" ekranda" //Ədəbiyyat və incəsənət.- 1961.- 7 yanvar.
* Babayev, N. "Tamaşaçı razı qalır" //Kommunist.- 1961.- 11 may.
* Süleymanova, Z. "Tamaşaçılar arasında" //Azərbaycan gəncləri.- 1961.- 12 may.
* Nizami, N. "Aygün" //Nuxa fəhləsi.- 1961.- 14 may.
Bəşir Səfəroğlu (film, 1969)

***Bəşir Səfəroğlu*** qısametrajlı bədii-sənədli televiziya filmi rejissor Rauf Kazımovski tərəfindən 1969-cu ildə ekranlaşdırılmışdır. Azərbaycan Televiziya Studiyasında istehsal edilmişdir. Film görkəmli teatr və kino aktyoru, respublikanın xalq artisti Bəşir Səfəroğlunun həyat və yaradıcılıq fəaliyyətinə həsr olunmuşdur.

## Məzmun
Film görkəmli teatr və kino aktyoru, respublikanın xalq artisti Bəşir Səfəroğlunun həyat və yaradıcılıq fəaliyyətinə həsr olunmuşdur. Burada Bəşir Səfəroğlunun iştirak etdiyi tamaşalardan və filmlərdən istifadə edilmişdir.

Bəşir Səfəroğlu ...Azərbaycan operetta teatrının inkişafında böyük zəhmət çəkmiş bu gözəl sənətkarın xatirəsi tamaşaçıların qəlbində həmişə yaşayacaqdır. Bəşir Səfəroğlunun yaratdığı surətlərdən bir çoxu filmə daxil edilmişdir.

Bəşir Səfəroğlu teatrı, həyatı, insanları sevirdi. Buna görə də televiziya filmində o, təkcə görkəmli bir aktyor kimi deyil, eyni zamanda gözəl insan, qayğıkeş ata, vəfalı dost kimi göstərilmişdir.

## Film haqqında
Bu filmin çəkilişinə hələ aktyorun sağ olduğu vaxtdan başlanmışdır. Ağır xəstəlik keçirən aktyor filmdən bir müddət sonra həyata gözlərini əbədi yummuşdur.

## İstinadlar

## Mənbə
“Humay”ın laureatları. [Onların arasında mərhum televiziya rejissoru Rauf Kazımovskinin də adı vardır] //Xalq.- 2002.- 3 dekabr.

## Həmçinin bax
Azərbaycan filmlərinin siyahısı
1969-cu ilin Azərbaycan filmləri
1960-cı illər Azərbaycan filmlərinin siyahısı
Millət

**Millət** — insanların tarixən dil, ərazi, iqtisadi həyat və psixika ümumiliyi əsasında təşəkkül tapan və milli xarakterin, mədəniyyətin milli özünəməxsusluğunda təzahür edən sabit birliyi. *"Millət"* sözü ərəb mənşəli isimdir.

## Qeydlər




## İstinadlar
Bəsdir, ağlama! (film, 1999)

## Məzmun
Film Qarabağ müharibəsində ermənilərə əsir düşmüş azərbaycan əsgərlərinin, qadınlarının əzab-əziyyətli günlərindən danışır.

## Film haqqında
* Filmin çəkilişlərinə Şamaxı bölgəsi Kərkəng kənd sakinləri köməklik göstərmişdir.

## Filmin heyəti

### Film üzərində işləyənlər
:**Quruluşçu rejissor:** Rövşən Almuradlı
:**Ssenari müəllifi:** Sadıq Elcanlı
:**Quruluşçu operator:** İzzət Əzizov
:**Səs rejissoru:** Firudin Bağıroğlu
:**Montaj edən:** Nasir Nurməmmədov
:**Qrim rəssamı:** Telman Yunusov
:**Redaktor:** Aydın Qurbanoğlu
:**Rejissor:** Mikayıl Nəsirov
:**Rejissor assistenti:** Əli Əliyev
:**İşıqçı:** Mahmud Əhmədov
:**Videomühəndis:** İkram Məmmədov
:**Musiqi tərtibatçısı:** Firudin Bağıroğlu
:**İnzibatçı:** Mayis Vəliyev
:**Sürücü:** Faiq Kərimov
:**Filmin direktoru:** Məhyəddin Əsgərov
:**Musiqilərindən istifadə edilən bəstəkar:** Aydın Əzim Kərimoğlu

### Rollarda
:Rza Rzayev
:Kazım Abdullayev
:Vidadi Əliyev
:Nazir Rüstəmov
:Zöhrab İmamquliyev
:Orxan Rüstəmov
:Elmira İsmayılova
:Almaz Amanova
:Cəlalə Hüseynova
:Məzahir Süleymanov
:Natiq Hüseynov
:Teymur Mərdəliyev
:Şahin Səfərəliyev
:Emil Məmmədov
:Cavidan Novruz
:Səidə Alıyeva
:Rəşadət Əlləzov
Filmi səsləndirənlər:

Kazım Abdullayev 
(Rza Rzayev)(titrlərdə yoxdur)

## Çəkilişə köməklik edən qurumlar
:Bayram Əlləzov
:Etibar İsmayılov

## Xarici keçidlər
* Filmi izlə
Bir cənub kəndində

**Bir cənub şəhərində** — 1997-ci il Azərbaycan istehsalı musiqili film.

## Məzmun
Bu musiqili filmdə cənub kəndlərindən birində müğənnilərin başına gələn əhvalatlardan danışılır.

## Filmin heyəti

### Rollarda
:Brilliant Dadaşova
:Qorxmaz Əlilicanzadə — Çayçı Məmməd

## Həmçinin bax
* Azərbaycan filmlərinin siyahısı

## Xarici keçid
* Filmi izlə
* Keçmiş deputatla ATV-nin film davası… — QALMAQAL, VİDEO
Dinamik IP

Telefon ilə internetə girən userlərin IP adresləri çox vaxt dinamik-tir, yəni servis provayder — de həmin anda boş olan bir IP adresini internetə girən kompüterlərə verər. Buna görə də hər internetə girəndə IP adreslərinin bir bölümü dəyişər.
Dinamik IP adresleri, zaman içində dəyişir:
* Bağlantı qopartılıp yenidən bağlandığında dəyişər,
* Periyodik olarak (misal her axşam saat 00:00'da) dəyişəbilər,
* Yük altında vəya yüksüz durumda dəyişəbilər
* vs.
Dinamik IP adresi olduğu halda kompüterini server kimi işlətmək isteyenler NO-IP kimi pulsuz olan servisleri istifadə edəbilərlər. Bu cür xidmətlər normal DNS'e görə daha yavaş olsa da (dinamik DNS'te önbellekleme edilməz) az ziyaret ediləcək saytlar üçün uyğundur.

## İstinadlar

## Xarici keçidlər
Ömürdən uzun gecə (film, 1996)

## Məzmun
Filmin qəhrəmanı Təvəkkül (*[[Hüseynağa Atakişiyev]]*) vəzifə sahibi, varlı bir adamdır. Lakin başı işə qarışdığından o, ən əziz adamlarını-atasını (*[[Vidadi Əliyev (aktyor)|Vidadi Əliyev]]*) və bacısını (*[[Kübra Dadaşova]]*) tamamilə unutmuşdur. Atasının xəstəliyinə belə o biganə yanaşır. Lakin bir gecə yata bilmir və bütün gecəni vicdanı ona rahatlıq vermir. Bütün həyatı gözü qabağında canlanır. Gecə ilə atasının evinə gedir. Lakin artıq gecdir. Uzun müddətdir ki, oğlunun laqeydliyi ucbatından xəstə yatan atası vəfat etmişdir...

## Film haqqında
Film Hidayətin eyniadlı povesti əsasında ekranlaşdırılmışdır.

## Filmin heyəti

### Film üzərində işləyənlər
:**Əsərin müəllifi:** Hidayət
:**Ssenari müəllifi:** Vaqif Əsədov (Vaqif Əsəd Firudinoğlu kimi)
:**Quruluşçu rejissor:** Vaqif Əsədov (Vaqif Əsəd Firudinoğlu kimi)
:**Quruluşçu operator:** Əlövsət Aslanov
:**Quruluşçu rəssam:** Adil Azay
:**Səs rejissoru:** Teymur Abdullayev
:**Montaj edən:** Etibar Həsənov
:**Prodüser:** Ramiz Həsənoğlu
:**Musiqi tərtibatçısı:** Teymur Abdullayev
:**Rejissor:** Rüfət Əsədov, Teymur Quliyev
:**Qrim rəssamı:** Çingiz Paşayev
:**Səs operatoru:** Tofiq Qasımov
:**Rejissor assistenti:** Vüqar Əliyev
:**Rəssam assistenti:** Rövşən Mehdiyev
:**İşıq ustası:** Mahmud Əhmədov
:**Redaktor:** İlhamiyyə Rzayeva
:**Direktor:** Nazim Dadaşov

### Rollarda
:Hüseynağa Atakişiyev — Təvəkkül
:Vidadi Əliyev — Təvəkkülün atası
:Gülşad Baxşıyeva — Təvəkkülün arvadı
:Kübra Dadaşova — Səlbi
:Elmira İsmayılova — Sona xala
:Rəzzaq Məmmədov — Qafar
:Şahin Cəbrayılov — Xalıq kişi
:Yasin Qarayev — Salman
:Firəngiz Şərifova — Ziba xala
:Əjdər Zeynalov
:Mədinə Mirzəyeva
:Fuad Kərimov
:Aytəkin Əliyeva
:Teymur Həsənov
:İntiqam Soltan
:Mübariz Həmidov
:Vüqar Əliyev
:Xatirə Əliyeva
:Qədir Həsənov
:Əbdürrəhman Əmirxanov

## Çəkilişə kömək edənlər
:Gündüz Cəlilov
:İkram Məmmədov
:İradə Babayeva
:Əli Əliyev
:Əlövsət Əliyev

## Xarici keçidlər
* Filmi izlə
Daş (film)

**Daş** — rejissorlar Hafiz Əkbərov və Əsgər Məmmədovun filmi.

## Məzmun
Dağıdıcı qüvvə rəmzi olan daş müxtəlif dövrlərdə görkəmini dəyişərək(ox, güllə, raket) planetdə yaşayan adamlara dərd-bəla gətirir. Film dünya xalqlarını müharibələrin qadağan edilməsi, yer üzündə sülhün bərqərar olması uğrunda həmrəyliyə çağırır.

Kinolent böyüklər üçün nəzərdə tutulmuşdur.

## Film haqqında
Film mətnsizdir.

Film şair Əli Kərimin eyniadlı şeri əsasında çəkilmişdir.

## Filmin heyəti

### Film üzərində işləyənlər
: **Ssenari müəllifi:** Sabir Rüstəmxanlı, Paşa Kərimov
: **Quruluşçu rejissor:** Hafiz Əkbərov, Əsgər Məmmədov
: **Quruluşçu rəssam:** Elçin Axundov
: **Bəstəkar:** Xəyyam Mirzəzadə
: **Operator:** Rafiq Əmirov
: **Səs operatoru:** Akif Nuriyev
: **Cizgi rəssamı:** Yuri Meşşeryakov, Vaqif Məmmədov, Rauf Dadaşov, Vahid Talıbov
: **Rejissor assistenti:** Sima Qurbanova
: **Rəssam assistenti:** Zəkiyyə Mahmudova
: **Montaj edən:** Nisə Hacıyeva
: **Rəssam:** Hüseyn Cavid İsmayılov, Arifə Hatəmi, Solmaz Hüseynova, Lalə Məmmədova (Lalə Ağacanova kimi), Cəvahir Quliyeva, Nataliya Albitskaya, Firəngiz Quliyeva
: **Redaktor:** Ədhəm Qulubəyov
: **Filmin direktoru:** R. Rəşidov

## Mənbə
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 258–263.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 815.
Azərbaycan vətənimdir. Nisim Nisimov (film, 1994)

***Azərbaycan vətənimdir. Nisim Nisimov*** qısametrajlı sənədli televiziya filmi rejissor Nazim Abbas tərəfindən 1994-cü ildə çəkilmişdir. Azərbaycan televiziyasında istehsal edilmişdir. Film Quba yəhudilərindən olan istedadlı xanəndə və tarzən Nisim Nisimov haqqındadır. Nisim Nisimov ölkəmizdə tarda həm çalıb, həm də oxuyan nadir sənətçilərdəndir.

## Məzmun
Film Azərbycan muğamının və xalq mahnılarının mahir ifaçısı olan Nisim Nisimova həsr olunub. Nisimin qeyri adiliyi ondadır ki, o Quba yəhudilərindən olan ilk mügənni-xanəndədir. Nisim Azərbaycan dilində oxuyanda heç kim deyə bilmir ki, o azərbaycanlıdır, yoxsa yəhudidir. O da ondan irəli gəlir ki, Nisimov Azərbaycana, daxilən böyük sevgi ilə bağlıdır.

N.Nisimovun sözlərinə görə Azərbaycan muğamı onun üçün sonu olmayan bir dəryadır və muğamsız həyatı o təsəvvür edə bilmir. O, bir çox ölkələrdə, xüsusi ilə də Amerika Birləşmiş Ştatlarının və Kanadanın iri şəhərlərində Azərbaycan muğamının sehrini və ecazkarlığını xarici vətəndaşlara böyük məharətlə tanıtdırıb.

Filmdə Nisim Nisimovun ifasında bir neçə xalq mahnısı lentə alınıb. Bu mahnıları Quba təbiətinin ecazkar gözəlliyi müşaət edir.

## Film üzərində işləyənlər
Rejissor: Nazim Abbas
Operator: Oqtay Əlizadə

## İstinadlar

## Həmçinin bax
Azərbaycan filmlərinin siyahısı
1994-cü ilin Azərbaycan filmləri
1990-cı illər Azərbaycan filmlərinin siyahısı
Günəşdən usanmışlar (film, 1994)

**Günəşdən usanmışlar** ( — Utomlyonnye solntsem) — Nikita Mixalkovun rəhbərliyi ilə 1994-cü ildə ekrana gələn film. Filmin ssenarisini Rüstəm İbrahimbəyov yazıb. Film 1994-cü ildə "Ən Yaxşı Xarici Film" nominasiyasında qalib gələrək, Oskar mükafatına layiq görülmüşdür.

## Tarixi

Bu film 1994-cü ildə çəkilmişdir. Psixoloji dramatik filmdir. Filmin rejissoru Nikita Mixalkov olmuşdur. Baş rolda rejissorun özü çəkilmişdir.

## Məzmunu
Filmdə 1936-cı ildə Sovetlər Birliyində Stalinin dövründən bəhs olunur. Filmin qəhrəmanı idealist döyüşlərdə iştirak edən Sergey Kotov idi. O geniş ailəsi ilə: həyat yoldaşı Marusya, 8 yaşında qızı Nadya və digər ailə üzvləri ilə dostları ilə bağ evində yaşayırlar. Adətən bu bağ evində aristoklatlar yaşayırdılar. Sergey Kotov Stalinə qəlbən inanmış, ölkənin gələcəyinin çox parlaq olacağına ümid edirdi. O, Stalinlə səmimi idi. Lakin o, Stalin rejiminin qaranlıq tərəfini görməmişdi. Bir gün Mitya adında bir şəxs çıxıb gedir. Mitya keçmişdə Kotovun həyat yoldaşının nişanlısı olmuşdur. Mitya geri qayıdır və ailənin içinə daxil olur, özünü onlara sevdirir. Əslində Mitya Sergey Kotovu tutmaq üçün gəlmişdir. Kotovun isə bunda xəbəri yoxdur. Mitya isə Kotova nifrət edir. Lakin sonradan Sergey Kotov Mityanin necə bir insan olduğunu anlayır. Filmin sonunda Mitya maşında Sergey Kotovu döyür və öldürür. Daha sonra Mitya yaşadıqlarına dözə bilməyib biləyini kəsərək intihar edir.

Bu filmdə bir neçə insanın tarixi taleyi birləşir. Buradakı qəhrəmanlar bir-birinin cəlladı və qurbanıdır. Onların yaşadığı həyat xoşbəxt görünsə də əslində müqəvvadır. Filmin sonunda Sergey Kotovun öz günahını boynuna alması 1936-cı ildə öldürülməsi Sovet vaxtında olunan represiyaya bir simvolik hadisə kimi yanaşmadır. Həyat yoldaşı Mariyanın tutulması və ölməsi qızı Nadyanın isə sağ qalıb Qazaxıstanda musiqi müəllimi işləməsi ekranda titr vasitəsi ilə tamaşaçıya çatdırılır.

Filmdə gərçək ata-qız münasibəti onların bir-birinə olan münasibəti tamaşaçının ürəyinə yol tapır. Burada olan hadisələr ancaq günorta çağı baş verir. Filmin sonunda Stalinin böyük şəkli görsənir.

## İstinadlar